Da NRK åpnet dørene til sitt nye Fjernsynshus på Marienlyst i 1960, flyttet Jensenius studioet sitt fra sin gamle arbeidsplass over til NRK Fjernsynets Grafisk Atelier. De første årene var det han som stod for alle animasjoner for NRKs tv-programmer. Parallelt laget han imidlertid en åtte minutter lang kortfilm med tittelen , som hadde premiere i 1962. Dette var en tegnet animasjonsfilm regissert av Jensenius selv og produsert av Kommunenes Filmcentral A/S. Handlingen i denne kortfilmen var basert på folkevisen med samme tittel. Lydsporet til kortfilmen var med Alf Prøysen som fremførte visa.